--Setu amañ penaos, pa n'eus den amañ o selaou: pa vo degouezhet e-tal ar stêr, e vefe ret dezhañ troc'hañ ur wialenn gelvez en ur c'harzh a zo eno, en tu ar sav-heol, peilhat anezhi ha skein tri zaol war an dour;  kerkent e savfe eno ur pont kaer, hag e c'hallfe dre ar pont-se mont bete kastell ar roue Dalmar, a zo en tu all d'an dour. Met c'hoazh a zo: pa degouezhfe en kêr, e vefe ret dezhañ em wiskañ en priñsez ha mont evel-se betek ar roue ha lâret dezhañ ec'h eo ur vignonez d'e verc'h deut eus ar Spagn da welet anezhi. Degomeret mat e vefe gant ar roue, ha neuze e c'houlennfe digantañ kousket en kambr e verc'h, hag e vefe lezet da ober, hag e-pad an noz ec'h afent kuit o-daou dre ar prenestr, diwar-bouez liñselioù  o gweleoù... Ma vije bet amañ o selaou ac'hanon, en devije gallet marteze dont a-benn da gaout ar briñsez.